พระราชบัญญัติพระราชบัญญัติโอนกิจการบริหารบางส่วนของกระทรวงศึกษาธิการไปเป็นของทบวงมหาวิทยาลัยของรัฐพ.ศ. ๒๕๑๗ ภูมิพลอดุลยเดช ป.ร.ให้ไว้ ณ วันที่ ๒๑มิถุนายน พ.ศ. ๒๕๑๗เป็นปีที่ ๒๙ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่า โดยที่เป็นการสมควรโอนอำนาจหน้าที่กิจการ ทรัพย์สิน หนี้ ข้าราชการ ลูกจ้างและเงินงบประมาณของส่วนราชการและเจ้าหน้าที่ซึ่งสังกัดกระทรวงศึกษาธิการ ไปเป็นของส่วนราชการและเจ้าหน้าที่ซึ่งสังกัดทบวงมหาวิทยาลัยของรัฐ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้ มาตรา๑ พระราชบัญญัตินี้เรียกว่า พระราชบัญญัติโอนกิจการบริหารบางส่วนของกระทรวงศึกษาธิการไปเป็นของทบวงมหาวิทยาลัยของรัฐ พ.ศ. ๒๕๑๗ มาตรา๒* พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป *[รก.๒๕๑๗/๑๑๒/๓๓พ/๒๘ มิถุนายน ๒๕๑๗] มาตรา๓ ให้โอนบรรดาอำนาจหน้าที่เกี่ยวกับราชการของสำนักงานคณะกรรมการการศึกษาเอกชนในกระทรวงศึกษาธิการ เฉพาะในส่วนที่เกี่ยวกับวิทยาลัยเอกชน ไปเป็นของสำนักงานปลัดทบวงทบวง มหาวิทยาลัยของรัฐ ให้โอนบรรดาอำนาจหน้าที่ของกระทรวงศึกษาธิการรัฐมนตรีว่าการกระทรวงศึกษาธิการ และเจ้าหน้าที่สำนักงานคณะกรรมการการศึกษาเอกชนในกระทรวงศึกษาธิการเฉพาะในส่วนที่เกี่ยวกับการปฏิบัติตามกฎหมายระเบียบหรือข้อบังคับเกี่ยวกับวิทยาลัยเอกชน ไปเป็นทบวงมหาวิทยาลัยของรัฐรัฐมนตรีว่าการทบวงมหาวิทยาลัยของรัฐ หรือของเจ้าหน้าที่สำนักงานปลัดทบวง ทบวงมหาวิทยาลัยของรัฐ แล้วแต่กรณี มาตรา๔ ให้โอนบรรดาอำนาจหน้าที่เกี่ยวกับราชการของวิทยาลัยวิชาการศึกษา ในกระทรวงศึกษาธิการ ไปเป็นของมหาวิทยาลัยศรีนครินทรวิโรฒในทบวงมหาวิทยาลัยของรัฐ ให้โอนบรรดาอำนาจหน้าที่ของกระทรวงศึกษาธิการรัฐมนตรีว่าการกระทรวงศึกษาธิการ และเจ้าหน้าที่วิทยาลัยวิชาการศึกษาตามกฎหมายว่าด้วยวิทยาลัยวิชาการศึกษา ไปเป็นของทบวงมหาวิทยาลัยของรัฐรัฐมนตรีว่าการทบวงมหาวิทยาลัยของรัฐ หรือเจ้าหน้าที่มหาวิทยาลัยศรีนครินทรวิโรฒ ทบวงมหาวิทยาของรัฐแล้วแต่กรณี มาตรา๕ ให้โอนบรรดาอำนาจหน้าที่เกี่ยวกับราชการของสถาบันเทคโนโลยีพระจอมเกล้า ในกระทรวงศึกษาธิการไปเป็นของสถาบันเทคโนโลยีพระจอมเกล้า ในทบวงมหาวิทยาลัยของรัฐ ให้โอนบรรดาอำนาจหน้าที่ของกระทรวงศึกษาธิการรัฐมนตรีว่าการกระทรวงศึกษาธิการ และเจ้าหน้าที่สถาบันเทคโนโลยีพระจอมเกล้าในกระทรวงศึกษาธิการ ตามกฎหมายว่าด้วยสถาบันเทคโนโลยีพระจอมเกล้าไปเป็นของทบวงมหาวิทยาลัยของรัฐ รัฐมนตรีว่าการทบวงมหาวิทยาลัยของรัฐหรือเจ้าหน้าที่สถาบันเทคโนโลยีพระจอมเกล้าในทบวงมหาวิทยาลัยของรัฐ แล้วแต่กรณี มาตรา๖ ให้โอนบรรดากิจการ ทรัพย์สิน หนี้ ข้าราชการ ลูกจ้าง และเงินงบประมาณของมหาวิทยาลัยวิชาการศึกษา ในกระทรวงศึกษาธิการไปเป็นของมหาวิทยาลัยศรีนครินทรวิโรฒในทบวงมหาวิทยาลัยของรัฐ มาตรา๗ ให้โอนบรรดากิจการ ทรัพย์สิน หนี้สิน หนี้ ข้าราชการ ลูกจ้าง และเงินงบประมาณของสถาบันเทคโนโลยีพระจอมเกล้าในกระทรวงศึกษาธิการไปเป็นของสถาบันเทคโนโลยีพระจอมเกล้า ในทบวงมหาวิทยาลัยของรัฐ มาตรา๘ ให้ถือว่าบรรดากฎกระทรวงที่ออกตามความในกฎหมายว่าด้วยวิทยาลัยเอกชนเป็นกฎทบวงที่ออกตามกฎหมายดังกล่าว มาตรา๙ ให้รัฐมนตรีว่าการกระทรวงศึกษาธิการและรัฐมนตรีว่าการทบวงมหาวิทยาลัยของรัฐรักษาการตามพระราชบัญญัตินี้ผู้รับสนองพระบรมราชโองการ สัญญาธรรมศักดิ์นายกรัฐมนตรีหมายเหตุ:-เหตุผลในการประกาศใช้พระราชบัญญัติฉบับนี้ คือโดยที่เป็นการสมควรโอนอำนาจหน้าที่การควบคุมวิทยาลัยเอกชนซึ่งเป็นของสำนักงานคณะกรรมการการศึกษาเอกชน กระทรวงศึกษาธิการ และของกระทรวงศึกษาธิการรัฐมนตรีว่าการกระทรวงศึกษาธิการและเจ้าหน้าที่กระทรวงศึกษาธิการตามกฎหมายว่าด้วยวิทยาลัยเอกชนไปเป็นของทบวงมหาวิทยาลัยของรัฐรัฐมนตรีว่าการทบวงมหาวิทยาลัยของรัฐหรือสำนักงานปลัดทบวง ทบวงมหาวิทยาลัยของรัฐแล้วแต่กรณีและโดยที่ได้มีกฎหมายให้ยกฐานะวิทยาลัยวิชาการศึกษา ในกระทรวงศึกษาธิการ ขึ้นเป็นมหาวิทยาลัยศรีนครินทรวิโรฒในทบวงมหาวิทยาลัยของรัฐและให้โอนสถาบันเทคโนโลยีพระจอมเกล้า ในกระทรวงศึกษาธิการไปสังกัดทบวงมหาวิทยาลัยของรัฐ ในการนี้จำเป็นต้องโอนบรรดาอำนาจหน้าที่ กิจการทรัพย์สิน หนี้ ข้าราชการ ลูกจ้าง และเงินงบประมาณของวิทยาลัยวิชาการศึกษาและของสถาบันเทคโนโลยีพระจอมเกล้า ไปเป็นของมหาวิทยาลัยศรีนครินทรวิโรฒและของสถาบันเทคโนโลยีพระจอมเกล้า ในทบวงมหาวิทยาลัยของรัฐ ตามลำดับจึงจำเป็นต้องตราพระราชบัญญัตินี้ขึ้น พรพิมล/แก้ไข ๖ก.พ ๒๕๔๕ A+B(C)